กฏหมายกำหนดว่ารถที่วิ่งในเขตเทศบาลให้ขับด้วยความเร็วไม่เกินกี่กิโลเมตรต่อชั่วโมง
a. ไม่เกิน 80 กิโลเมตรต่อชั่วโมง
b. ไม่เกิน 70 กิโลเมตรต่อชั่วโมง
c. ไม่เกิน 100 กิโลเมตรต่อชั่วโมง
d. ไม่เกิน 90 กิโลเมตรต่อชั่วโมง
คำตอบคือ a.  เพราะว่า ๑. ความประมาทอยู่ที่การขับรถเร็วเกินอัตราที่กฏหมายกำหนด ทำให้ไม่สามารถหยุดรถหรือบังคับรถให้อยู่ในความปลอดภัยได้ จะอ้างว่าเป็นเหตุสุดวิสัยที่เกิดจากวัววิ่งตัดหน้ารถไม่ได้ หากขับรถไม่เร็วแม้หักรถหลบแล้ว ความเสียหายที่เกิดขึ้นคงไม่มากและคงไม่มีคนตาย

๒. สิ่งที่แสดงว่าขับรถด้วยความเร็วเกินกว่าที่กฏหมายกำหนด คือรอยเบรค ๒๐ เมตรก่อนชนคันคอนกรีต และเมื่อพลิกคว่ำรถได้ข้ามคอนกรีตไปหยุดเลยคอนกรีตอีก ๒๕ เมตร รถตู้พังยับเยินและสภาพคอนกรีตที่ถูกชนได้รับความเสียหาย

๓. กฏหมายกำหนดว่ารถที่วิ่งในเขตเทศบาลให้ขับด้วยความเร็วไม่เกิน ๘๐ กิโลเมตรต่อชั่วโมง หากขับรถออกนอกเขตเทศบาลให้ขับได้ไม่เกิน ๙๐ กิโลเมตรต่อชั่วโมง

๔. พนักงานสอบสวนที่มักทำสำนวนว่าผู้ต้องหาหักรถหลบสุนัข หักรถหลบงูที่ออกมาตัดหน้าหรือหักรถหลบของที่ตกบนถนนแล้วเกิดอุบัติเหตุแล้วสั่งไม่ฟ้องอ้างเป็นเหตุสุดวิสัย คงต้องเลิกทำสำนวนทำนองนี้นะครับ เพราะหลายๆสำนวนที่ทำมาก็หลบสุนัขหลบงูทั้งนั้น จริงหรือไม่จริงไม่ทราบ คนที่รู้ดีคือผู้ต้องหาและคนที่โดยสารรถมาด้วยเท่านั้น หรือมีคนรู้กฏหมายบางคนแนะนำให้ผู้ต้องหาให้การแบบนี้

(ท่านจิระประวัติ เเบบประเสริฐ) "หักพวงมาลัยรถหลบวัวที่ถูกหมาไล่กัดขึ้นมาบนถนน" ขณะเกิดเหตุเป็นทางตรงไม่มีสิ่งใดบดบังการมองเห็น มีสุนัขหลายตัววิ่งไล่กัดวัวที่อยู่ริมถนนด้านซ้ายของถนน วัววิ่งหนีข้ามถนนไปทางขวาตัดหน้ารถที่ผู้ต้องหาขับ แม้จะมีวัววิ่งตัดหน้ารถที่ผู้ต้องหาขับ หากผู้ต้องหาขับรถมาด้วยความเร็วไม่เกิน ๙๐ กิโลเมตรต่อชั่วโมงตามที่กฏหมายกำหนด ความรุนแรงที่ขับชนคอนกรีตร่องถนนไม่น่าจะเกิดขึ้น พบรอยล้อรถที่ร่องกลางถนนก่อนชนคันคอนกรีตเป็นระยะยาว ๒๐ เมตร เมื่อรถชนคอนกรีตแล้วได้พลิกคว่ำข้ามคอนกรีตแล้วไปหยุดอยู่เลยคอนกรีตไปเป็นระยะ ๒๕ เมตร สภาพรถตู้ยับเสียหายทั้งคัน แสดงว่าเมื่อรถพลิกคว่ำข้ามคอนกรีตแล้ว ได้พลิกคว่ำไปอีกหลายรอบจึงหยุด แสดงให้เห็นว่าผู้ต้องหาขับรถด้วยความเร็วเกินกว่า ๙๐ กิโลเมตรต่อชั่วโมงตามที่กฏหมายกำหนดเป็นอย่างมาก และไม่ได้ใช้ความระมัดระวังในการควบคุมความเร็วรถให้อยู่ในระดับที่ปลอดภัยทำให้รถตกถนนและพลิกคว่ำ เป็นเหตุให้ผู้โดยสารที่นั่งถึงแก่ความตาย ชี้ขาดให้ฟ้องผู้ต้องหาในข้อหา ขับรถโดยประมาทเป็นเหตุให้ผู้อื่นถึงแก่ความตายทรัพย์สินเสียหาย (ชี้ขาดความเห็นแย้ง ๑๓/๒๕๕๒)
กฎหมายจราจร